	Яңа елга шигырьләр	
Ирек : Бүген Кыш бабай
Бәйрәмгә килә
Без нәниләргә 
Күп бүләк бирә.

Азалия: Салкын кыш килде,
Ак карлар яуды.
Буран уйнады,
Таулар ясады.   
Кәмилә:  Ә кыш көлә-көлә.
Битебездән үбә
Алсу була безнең 
Битләр шуңа күрә.  

Данил: Кыш бабай килгән                        Чыксаң чеметә     
Ап-ак тун кигән	                         Битне өшетә
Көтә кем генә	                         Менә шул аның 
 Чыгар дип өйдән.                                     Бөтен эше дә  
   
Данияр Кыш бабай,Кыш бабай 
Безгә бик таныш бабай 
Сакал-мыек ап-актан 
Килгән безгә ерактан 
Бүләкләр алып килгән 
Бүреген кыңгыр кигән 
Әйлән-бәйлән уйната 
Биетә һәм җырлата.


Рамазан 7. Уянып бүген иртән
Карасам тәрәзәгә
Ак сакаллы кыш бабай
Кар алып килгән безгә
Әйдәгез тауга барыйк
Чанада шуып алыйк
Шундый рәхәт саф һава
Тышта ап-ак кар ява.
Данир:  Кыш бабайның куллары
Салкын диеп уйладым.
Башымнан сөйгән иде,
Чак-чак эреп куймадым.    
Мәкәрим: Кар яуган ,яуган
Мамык кебек кар.
Ап-ак булганнар
Урамнар,кырлар
 
Ясинә: Яшел чыршы тирәсендә 
Җыелып бер тугандай 
Әйлән-бәйлән уйный идек, 
Килеп керде Кыш бабай. 
 
Әй Кыш бабай, Кыш бабай, 
Хуш киләсен, уз бире, 
Кунак булып килер дип,  
Күптән көттек без сине.

Вадим:  Рәхмәт сиңа, кыш бабай
Чыршы китергән өчен
Яңа елда барыбызны
Сөендергәнең өчен.   
Я.Артур:  Ерактан суык яклардан
Боз чанага утырып
Бәйрәмгә килде кыш бабай.
Күчтәнәчләр тутырып.
Кулларында боз таягы
Сакалы җиргә тигән.
Ә янында сылу бер кыз,
Энҗе кардан киенгән.
Сылу кызын, энҗе кызын,
Ул синең куанычың.
Бергә йөри, синнән калмый
Бәләкәй юанычың.
  Самира: Әй Кыш бабай,Кыш бабай 
    Безгә якын дус бабай 
    Көтеп алдык без сине, 
    Әйдә түргә уз бабай. 
    Ак туныңны кигәнсең 
    Безне сагынып килгәнсең 
    Сине көтеп торганны 
    Әллә кайдан белгәнсең. 

Сабина: Кар яуган
Тәрәзәгә күз салдым
Тордым да бүген иртән.
Күргәч аптырап калдым:
Җирне кем ап-ак иткән?
Урамда нишләгәннәр:
Әллә он сипкәннәрме,
Әллә зур мичкәләрдән
Бик күп сөт түккәннәрме
Бөтен җирдә ак юрган...
Белдем-белдем — кар яуган!
Әй шәп булган, шәп булган —
Без шуарбыз таулардан.





Әсхәр: Бер яшькә үстем
Көн салкын, тышта
Уйный кар-буран,
Ак төскә керде –
Бизәлде урам.
Тагын ямьлерәк
Итәргә илне,
Иске ел үтеп,
Яңа ел килде.

Радмир: Кыш бабай,кыш бабай
Безне бик ярата.
Ул безгә яңа ел 
Бүләге тарата.   
Айдар: Чәчәк кебек ап-ак карлар ява,
Туган якны сагынып кыш килде.
Ак мамыктай йомшак кары белән,
Җирне биләүләп төрде.
Кыш ул йөрми ялгыз гына,
Җитәкләгән күркәм бәйрәмне
Нинди бәйрәм?- диеп сорасагыз,
Бүген бездә Чыршы бәйрәме

Саим: .Урамнарга, бакчаларга,
Урман, кырлар өстенә
Ак мамыктай күбәләк кар
Төшә дә төшә генә.
 
Яңа яуган кар шыгырдый,
Өстенә баскан саен,
Курыкмыйча каршылыйбыз
Салкын кыш аен.
 Урамга чыктык шаулашып,
Йортлардан чана тартып;
Уйныйбыз учта йомарлап,
Юеш кар тубы атып.
Диана: Кыш бабай килгән, ап-ак тун кигән 
Әллә сагынып көткәнне белгән. 
Алып килгән ул зур шугалаклар, 
Өеп тә куйган бөтен җиргә кар 
 
Тәрәзәләргә ясаган атлар, 
Ул биек таулар, чыршы, наратлар 
Шуларга карап гаҗәпкә калам, 
Ничек ясый?- дип аңа сокланам 

Айгөл:Өр-яңа ел килә, өр-яңа.
Чынлап яңа булсын ул.
Кояш кебек, һәммә кешегә дә
Тигез көлеп торсын ул.
 Күз яшьләре онытылып торсын,
Артка чиксен кайгы-борчулар.
Элеккечә утлар янып торсын,
Балкып торсын шулай чыршылар

Азалия: Салкын саф һава
Йомшак кар ява.
Урамга чыксаң
Битләр кызара.
Кар бөртекләре
Битеңә куна.
Үзләре матур
Һәм салкын була.

Ильяс: Яңа өмет белән яңа еллар килэ.
Ачылсыннар ябык капкалар.
Бар кешелек өчен теләк телик.
Кушылсыннар безгә башкалар.
Күз яшьләре онытылып торсын
Артта калсын кайгы-борчулар.
Элеккечә утлар янып торсын,
Балкып торсын шулай чыршылар.



Алина: Яңа елның һәрбер сәгать-көне
Ап-ак кардай якты, ак булсын.
Кыш бабайның кызыл капчыгында
Барыбызга бүләк табылсын.
Бәхетсезгә бәхет алып килсен.
Сырхауларны чирдән коткарсын.
Һәрбер бала газиз балачагын
Әни кочагында үткәрсен.
Барыбызның да бит хыяллар бар,
Ничек ирешергә белмәгән.
Кыш бабайның бүләк капчыгыннан
Чыксын иде үзе теләгән.

Илнар: .Яңа елны көтеп ала hәркем,
Юш килсен дип юрый теләген.
Яңа елда иң-иң якынына
Бүләк итә кайнар йөрәген.
Яңа елда өмет капкалары
Бәхет теләп кенә ачылсын.
hәрбер йортның ишек, тәрәзәне
Ак канаты белән кагылсын.

Гүзәл: 
Азамат: 
